පාණ දුර රෙදිපිළි ප්‍රදර්ශන ආයතනයකට ගිනි තැබීමේ සිද්ධිය සම්බන්ධයෙන් රහස් පොලිසිය බස්නාහිර පළාත් සභා එ.ජා.ප. මන්ත්‍රී මුජිබුර් රහුමාන් මහතාගෙන් ඊයේ (25) ප්‍රශ්න කළේය.එම රෙදිපිළි ප්‍රදර්ශනාගාරය වසා දමන ලෙසට මුස්ලිම් ජාතිකයන් කිහිපදෙනකු විසින් එම ආයතනය වෙත පැමිණ පවසා තිබූ අතර ඔවුන් මෙම මන්ත්‍රීවරයාගේ කාර්යාලයේ සිට පැමිණි බවට ලැබුණ තොරතුරු මත මෙම ප්‍රශ්න කිරීම සිදු කරන බව පොලිස් මාධ්‍ය ප්‍රකාශක ජ්‍යෙෂ්ඨ පොලිස් අධිකාරී නීතිඥ අජිත් රෝහණ මහතා පැවසීය.පෙරේදා (25) දහවල් රහස් පොලිසිය වෙත කැඳවා තිබූ මන්ත්‍රීවරයාගෙන් ඊයේ සවස් වනතුරුම ප්‍රශ්න කිරීම් සිදු කරමින් තිබිණි.